**VENTILĀCIJAS IEKĀRTU**

**TEHNISKĀS APKOPES DARBU REGLAMENTS**

***Gaisa apstrādes iekārtu („AHU”)*** tehniskās apkopes (turpmāk tekstā arī – TA) laikā jāveic sekojoši darbi:

**Ja apkārtējā vide ir ar paaugstinātu putekļu līmeni, pieplūdes vai noplūdes gaisa, apstrādes iekārtas pārbaude jāveic biežākos intervālos.**

**TA-1 (katru mēnesi):**

1. pārbaudīt iekārtu un to agregātu (ventilatori, gaisa vārsti, 3-virzienu vārsti, sūkņi utt.) darbību visos režīmos;

2. pārbaudīt ventilatoru, dzinēju stiprinājumu drošību un atbilstību ekspluatācijas noteikumiem;

3. pārbaudīt pretvibrācijas blīvju stiprinājumu drošību, to atbilstību tehniskām normām;

4. pārbaudīt ventilatoru siksnu stāvokli un saspīlējumu.

**TA-3 (ik pēc 3 (trīs) mēnešiem):**

1. visi TA-1 ietvertie darbi;

2. pārbaudīt filtru stāvokli, iztīrīt, ja nepieciešams – nomainīt;

3. pārbaudīt filtru aizsērēšanas sensoru bloķēšanas darbību;

4. pārbaudīt ventilatoru bloķēšanas sensoru darbību;

5. pārbaudīt, vai kondensāta drenāžas caurules ir tīras, iztīrīt caurules no dubļiem;

6. iztīrīt siltummaiņas elementu no putekļiem, pārbaudīt to automātikas darbību;

7. pārliecināties, vai trīs virzienu vārsti darbojas visā šķērsgriezumā un ar nepieciešamo plūsmu;

8. pārbaudīt sistēmas kontroliera darbību un avārijas situāciju reģistru;

9. vizuāli novērtēt kabeļus un savienojumus elektrosadalē.

**TA-6 (ik pēc 6 (sešiem) mēnešiem):**

1. visi TA-3 ietvertie darbi;

2. iztīrīt aparāta korpusu no iekšpuses un ārpuses;

3. iztīrīt sildīšanas un dzesēšanas radiatora darba virsmu;

4. ieeļļot piedziņu un gultņus.

**TA-12 (ik pēc 12 (divpadsmit) mēnešiem):**

1. visi TA-6 ietvertie darbi;

2. pārbaudīt elektrisko savienojumu drošību elektriskajā nodaļā, pie dzinējiem, sildītajiem utt., pievilkt visas skrūves savienojumu vietās.

***Lokālā gaisa dzesētāja*** tehniskās apkopes laikā jāveic sekojošus darbus:

**TA-1 (katru mēnesi):**

pārbaudīt aparāta un to agregātu (ventilatori, gaisa vārsti, 3-virzienu vārsti) darbību visos režīmos.

**TA-3 (ik pēc 3 (trīs) mēnešiem):**

1. visi TA-1 ietvertie darbi;

2. pārbaudīt filtru stāvokli, iztīrīt, ja nepieciešams – nomainīt;

3. iztīrīt sildīšanas un dzesēšanas radiatora darba virsmu;

4. pārbaudīt, vai kondensāta drenāžas caurules ir tīras, iztīrīt caurules no dubļiem;

5. pārbaudīt kondensāta drenāžas sūkņa darbību, iztīrīt to, ja nepieciešams;

6. iztīrīt aparāta korpusu no iekšpuses un ārpuses.

***Lokālā gaisa kondicioniera*** tehniskās apkopes laikā jāveic sekojošus darbus:

**TA-1 (katru mēnesi):**

1. pārbaudīt iekārtas un darbību visos režīmos;

2. pārbaudīt ventilatoru, dzinēju stiprinājumu drošību un atbilstību ekspluatācijas noteikumiem;

3. pārbaudīt pretvibrācijas blīvju stiprinājumu drošību, to atbilstību tehniskām normām;

4. pārbaudīt ventilatoru siksnu stāvokli un nospriegojumu.

**TA-3 (ik pēc 3 (trīs) mēnešiem):**

1. visi TA-1 ietvertie darbi;

2. pārbaudīt filtru stāvokli, iztīrīt, ja nepieciešams – nomainīt;

3. pārbaudīt, vai ir otras kondensāta drenāžas caurules, iztīrīt caurules no dubļiem;

4. pārbaudīt indikācijas stikliņu katra freonu sistēmā, vai sistēma ir sausa un nav gāzes burbuļi. Noteikt noplūdes vietu, likvidēt sūci un noregulēt aukstumreaģenta daudzumu sistēmā;

5. vizuāli novērtēt kabeļus un savienojumus elektrosadalē.

**TA-6 (ik pēc 6 (sešiem) mēnešiem):**

1. visi TA-3 ietvertie darbi;

2. iztīrīt aparāta korpusu no iekšpuses un ārpuses;

3. iztīrīt sildīšanas un dzesēšanas radiatora darba virsmu.

**TA-12 (ik pēc 12 (divpadsmit) mēnešiem):**

1. visi TA-6 ietvertie darbi;
2. pārbaudīt elektrisko savienojumu drošību elektriskajā nodaļā pie dzinējiem, sildītājiem utt., pievilkt visas skrūves savienojumu vietās;
3. pievienot spiediena manometrus, pārbaudīt visus freona spiediena devējus un nomainīt, ja nedarbojas;
4. pārbaudīt freona sistēmu uz noplūdēm.

Iekārtu siksnu nomaiņas gadījumā, materiālu un darbaspēka izmaksas ir iekļautas ventilācijas iekārtu apkopes cenā.